ཕྲུ་གུ་ཆུང་ཆུང་ཞིག་གིས་ཐ་མག་འཐེན་བཞིན་བསྡད་ཡོད་པ་ཁོ་པའི་ཕས་གཟིགས་ཏེ་ཕྲུ་གུ་དེའི་ཨ་མཆོག་ནས་བཟུང་སྟེ།ཁྱེད་རང་ལ་ཐ་མག་འཐེན་སྟངས་སུས་བསླབས་བྱུང་ངམ།ག་འདྲ་བྱས་ནས་ཤེས་བྱུང༌།ཞེས་ཚ་འདྲི་བྱས་པར་ཕྲུ་གུ་དེས།པཱ་ལགས་ང་ལ་ཐ་མག་འཐེན་སྟངས་བསྟན་འཛིན་གྱིས་བསླབས་བྱུང༌།ཐ་མག་འཐེན་ན་ཞིམ་པོ་དང་སྣང་བ་སྐྱིད་པོ་ཡོད་རེད་ལབ་བྱུང༌།བྱས་ཙང་ངས་འཐེན་པ་ཡིན།ད་རེས་མ་གཏོགས་རྩ་བ་ནས་འཐེན་གྱི་མིན།པཱ་ལགས་ཐུགས་རྗེས་གཟིགས་ང་མ་བརྡུང་རོགས་གནང༌།ཞེས་ཞུས་པར་པཱ་ལགས་དེས་ཁོང་ཁྲོ་དང་སྦྲགས།ག་རེ།མི་དེའི་སྐད་ཆར་ཉན་རྒྱུ་ག་རེ་ཡོད་རེད།ཁོ་ལ་ཁ་མ་གཏོགས་ཡོད་མ་རེད་གསུངས་གནང་ངམ།ཞེས་ཞུས་པར་པ་ཕ་དེ་ནི་དེ་བས་ཁོང་ཁྲོ་ཆེ་བ་ལངས་ཏེ།ཨ་་་་ག་རེ།ད་བྱས་ན་ཁྱེད་རང་ལ་ཨ་མཆོག་མེད་པ་འདྲ།ག་ཚོད་ལབ་ཀྱང་གོ་རྒྱུ་མི་འདུགཅེས་གཤེ་གཤེ་བཏང་བར་བུ་དེས།ངའི་ཨ་མཆོག་པཱ་ལགས་ཀྱིས་དམ་པོར་བཟུང་ཡོད་པས་ཡིན་གྱི་རེད།ཅེས་ཞུས་པར་པཱ་ལགས་དེར་གསུང་རྒྱུ་གང་ཡང་མ་རག་པར་ལུས་པ་རེད།